CELEX: 32002F1216(01)
Language: bg
Date: 2002-11-28 00:00:00
Title: Акт на Съвета от 28 ноември 2002 година за съставяне на Протокол за изменение на Конвенцията за създаване на Европейска полицейска служба (Конвенция за Европол) и на Протокола за привилегиите и имунитета на Европол, членовете на неговите органи, заместник-директорите и служителите на Европол (2002/С 312/01)

19/ 12
            
            
               BG
            
            
               Официален вестник на Европейския съюз
            
            
               144
            
         32002F1216(01)
   
               C 312/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      АКТ НА СЪВЕТА
   
   от 28 ноември 2002 година
   за съставяне на Протокол за изменение на Конвенцията за създаване на Европейска полицейска служба (Конвенция за Европол) и на Протокола за привилегиите и имунитета на Европол, членовете на неговите органи, заместник-директорите и служителите на Европол
   (2002/С 312/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Конвенцията за създаване на Европейска полицейска служба (1), и по-специално член 43, параграф 1 от нея,
   като взе предвид Протокола за привилегиите и имунитета на Европол, членовете на неговите органи, заместник-директорите и служителите на Европол (2), и по-специално член 18 от него,
   като взе предвид инициативата на Кралство Белгия и Кралство Испания (3),
   като взе предвид становището на Европейския парламент (4),
   като взе предвид становището на Управителния съвет,
   Като преценява, че необходимостта да се даде възможност за Европол да участва в екипи за съвместни разследвания и да се приемат мерки, позволяващи на Европол да подкани държавите-членки да инициират разследвания на специфични случаи, е изрично предвидена в член 30, параграф 2 от Договора за Европейския съюз,
   Като преценява, че участието на Европол като подкрепящ капацитет в оперативни действия на съвместни екипи за разследване на държавите-членки изисква адаптиране на Протокола за привилегиите и имунитетите на Европол, членовете на неговите органи, заместник-директорите и служителите на Европол,
   РЕШИ да състави протокол, чийто текст е приложен, за изменение на Конвенцията за създаване на Европейската полицейска служба (Конвенция за Европол) и на Протокола относно привилегиите и имунитетите на Европол, членовете на неговите органи, заместник-директорите и служителите на Европол и който е подписан днес от представителите на правителствата на държавите-членки на Европейския съюз,
   ПРЕПОРЪЧВА протоколът да бъде приет от държавите-членки, в съответствие с техните конституционни изисквания.
   
      Съставено в Брюксел на 28 ноември 2002 година.
      
         За Съвета
         Председател
         B. HAARDER
         
      
   
   
      (1)  ОВ С 316, 27.11.1995 г., стр. 2.
   
      (2)  ОВ С 221, 19.7.1997 г., стр. 2.
   
      (3)  ОВ С 42, 15.2.2002 г., стр. 8.
   
      (4)  Становище от 30 май 2002 г. (все още непубликувано в Официален вестник.).